HU
C 156/24
Az Európai Unió Hivatalos Lapja
2023.5.3.
Sajátos jellemzők (az azonos kategóriába tartozó szeszes italokhoz képest)
5.
–
A „Borzag pálinka” alkoholtartalma nagyobb, mint 40 térfogatszázalék, mert aromakarakterei magasabb alkoholtartalom mellett érvényesülnek és bontakoznak ki kellőképpen; illóanyag-tartalma pedig legalább 350 g/hl abszolút alkoholra vonatkoztatva, amely a Nógrád megyei földi bodza alapanyag aromagazdagságának köszönhető.
–
A „Borzag pálinka” jellegzetes aromajegyei között találhatók édeskés (kellemes csokoládé- és gyümölcsíz, méz) karakterek, fűszeresség, esetleg herbás (menta, zöldfűszerek, vanília, ánizs, boróka) jelleg, valamint megjelenhet narancshéj és a csonthéjas bogyókból eredő marcipánosság is.
A földrajzi terület meghatározása Nógrád megye közigazgatási területe.
6.
A szeszes ital előállításának módja A meghatározott területről származó termést a földrajzi területen elhelyezkedő szeszfőzdében szabad cefrézni, erjeszteni, lepárolni, pihentetni.
A „Borzag pálinka” készítésének főbb szakaszai: 1.
A gyümölcs kiválasztása és átvétele 2.
Cefrekészítés 3.
Erjesztés 4.
Lepárlás 5.
Pihentetés, tárolás 6.
Pálinka összeállítása, kezelése
6.1.
A gyümölcs kiválasztása és átvétele A gyümölccsel kapcsolatos követelmény, hogy a termés érett és romlásnak indult szemektől, idegen anyagoktól mentes legyen. 6.2.
Cefrekészítés Az apró szemű gyümölcsöt szükséges bogyózni (a kocsányról leválasztani), majd a szemeket roppantani, de kizárólag csak oly mértékben, hogy a mag ne sérüljön, ne törjön (ezáltal is csökkentve a hidrogén-cianid-képződés lehetőségét).
Ezt követően az alapanyag közvetlenül az erjesztőtartályokba (saválló acél, esetleg műanyag) kerül.
A gyümölcs állagától függően szükséges lehet víz hozzáadása, akkor, ha a bogyószemek töppedtek, mert az erjedés csak ekkor tud a kellő formában végbemenni. 6.3.
Erjesztés A korszerű technológiák, segédanyagok (irányított erjesztés, fajélesztők, pektinbontó enzimek) alkalmazása megengedett és ajánlott.
A cefre optimális pH-értéke 2,8–3,5 közötti.
A kierjedt cefrét célszerű a lehető leghamarabb, de a kierjedést követően maximum 30 napon belül lepárolni.
Szükség esetén a kierjedt cefrét 10–22 °C között ajánlott tárolni. 6.4.
Lepárlás Kereskedelmi forgalomban kapható lepárló berendezések mindegyikével készíthető „Borzag pálinka”.
Külön nevesíthető a kisüsti technológia, amennyiben a pálinkát legfeljebb 1 000 liter űrtartalmú, rézfelületet is tartalmazó lepárló berendezésben, legalább kétszeri szakaszos lepárlással állították elő. 6.5.
Pihentetés, tárolás A finomítást/desztillálást követően a komplex íz- és illatanyagok összeéréséhez a „Borzag pálinkát” fénytől védett, egyenletes, 20 °C alatti hőmérsékletű, közepes páratartalmú helyiségben kell pihentetni.
A pihentetés időtartama legalább 60 nap.
Ezalatt a pálinkával sem fizikai sem kémiai technológiai eljárás nem végezhető.